b'\n_START_ARTICLE_\nCheilosia vernalis\n_START_SECTION_\nUtseende\n_START_PARAGRAPH_\nEn noks\xc3\xa5 liten (6-7 mm), helsvart blomsterflue. Fasett\xc3\xb8ynene er tydelig h\xc3\xa5rete. Antennene er noks\xc3\xa5 sm\xc3\xa5, oransje til gulbrune. Kroppen er kledt med ganske lange h\xc3\xa5r av varierende farge. Scutellum har b\xc3\xb8rster langs kanten. Beina er svarte bortsett fra leggenes innerste og ytterste deler, som er gule, vingene ganske lite gr\xc3\xa5aktig r\xc3\xb8ykfargede. Arten er ganske variabel, og det er mulig at det bak navnet Cheilosia vernalis skjuler seg et kompleks av arter.\n_START_SECTION_\nLevevis\n_START_PARAGRAPH_\nDenne arten p\xc3\xa5treffes p\xc3\xa5 mange slags \xc3\xa5pne lokaliteter, slik som enger, beitemarker, skrotemark og veikanter. Larvene lever i stenglene p\xc3\xa5 ryllik og andre kurvplanter. De voksne fluene flyr i april-oktober.\n_START_SECTION_\nUtbredelse\n_START_PARAGRAPH_\nArten er utbredt over det meste av Palearktis. I Norge finnes den over hele landet bortsett muligens fra ytre kyststr\xc3\xb8k.'